
Ministru kabineta sēdes protokollēmums

Informatīvais ziņojums "Informatīvais ziņojums "Par priekšlikumiem kompensāciju nodrošināšanai par saimnieciskās darbības ierobežojumiem aizsargājamās teritorijās un iespējamajiem finanšu avotiem kompensāciju segšanai""

· 1. Pieņemt zināšanai informatīvo ziņojumu.
· 2. Viedās administrācijas un reģionālās attīstības ministrijai līdz 2025. gada 1. septembrim sagatavot un noteiktā kārtībā iesniegt izskatīšanai Ministru kabinetā grozījumus likumā "Par kompensāciju par saimnieciskās darbības ierobežojumiem aizsargājamās teritorijās", nosakot jaunus kompensāciju veidus un precizētās likmes saskaņā ar informatīvajā ziņojumā noteiktajiem nosacījumiem, ņemot vērā Ministru kabineta 2024. gada 19. septembra sēdes protokola Nr.38 2.§ noteikto.
· 3. Viedās administrācijas un reģionālās attīstības ministrijai sadarbībā ar Zemkopības ministriju līdz 2025. gada 1. martam izvērtēt privātā īpašumā esošās zemes dabas rezervātos, dabas liegumos vai citu īpaši aizsargājamo dabas teritoriju dabas rezervāta, stingrā režīma, regulējamā režīma vai dabas lieguma zonās, ar mērķi valsts zemes konsolidācijai, kā vienu no kompensācijas veidiem īpašniekiem piedāvājot veikt zemes atpirkšanu.
· 4. Viedās administrācijas un reģionālās attīstības ministrijai sadarbībā ar Finanšu ministriju un Zemkopības ministriju līdz 2025. gada 1. septembrim izstrādāt zemes maiņas mehānismu, tai skaitā izstrādājot kritērijus zemes maiņas piemērošanai (kādos gadījumos, iesaistītās institūcijas un citi nosacījumi), iesniedzot izskatīšanai Ministru kabinetā atbilstošo normatīvo aktu projektu (projektus).
· 5. Viedās administrācijas un reģionālās attīstības ministrijai sadarbībā ar Zemkopības ministriju izstrādāt mežaudzes vērtības kompensācijas, vienreizēja maksājuma veidā, aprēķināšanas metodiku un izmaksāšanas algoritmu.
· 6. Viedās administrācijas un reģionālās attīstības ministrijai sadarbībā ar Klimata un enerģētikas ministriju un Zemkopības ministriju izvērtēt iespēju izstrādāt atbalsta programmu zemes īpašniekiem, veicinot zemes īpašnieku iesaisti bioloģiskās daudzveidības saglabāšanā un klimata mērķu sasniegšanā.
· 7. Zemkopības ministrijai izvērtēt nepieciešamību sagatavot grozījumus normatīvajos aktos, lai akciju sabiedrība "Latvijas valsts meži" varētu īstenot zemes atpirkšanu kā kompensāciju par saimnieciskās darbības ierobežojumiem atbilstoši šajā informatīvajā ziņojumā noteiktajiem nosacījumiem un ar akcionāra lēmumu šiem mērķiem pieejamo finansējuma apjomu.
· 8. Viedās administrācijas un reģionālās attīstības ministrija sadarbībā ar Zemkopības ministriju un Finanšu ministriju izvērtē nepieciešamību izstrādāt kompensācijas tirgus mehānismu par bioloģiskās daudzveidības kredītu sistēmu.

